37* C. PLINII HIST. NAT. LIB. XXXVII. 



Molochites. 



XXXVI. Non translu cet molochites, spissius virens, et 

 crassius quam smaragdus, a colore malvae nomine ac- 

 cepto, reddendis laudata signis, et infantium custodia 

 quadam, innato contra pericula ipsorum medicamine. 

 Nascitur in Arabia. 



De jaspide : gnera ejus xiv ; vitia eorum. 



XXXVII. Viret, et saepe translucet iaspis, etiamsi 

 victa a multis , antiquitatis tamen gloriam retinens. Plu- 

 rimae ferunt eam gentes : smaragdo similem Indi : Cypros 

 duram glaucoque pingui : Persae aeri similem : ob id vo- 

 catur aerizusa. Talis et caspia est: caerulea, circa Ther- 

 modoontem amnem : in Phrygia , purpurea : in Cappa- 

 docia , ex purpura caerulea , atque non refulgens. Amisos 

 indicae similem mittit , Calchedon turbidam. Sed minus 

 refert nationes , quam bonitates, distinguere. Optima 

 ergo , quae purpurae quidquam habet : secunda , quae rosae : 

 tertia, quae smaragdi. Singulis autem Graeci nomina ex 

 argumento dedere. Quarta apud eos vocatur borea, caelo 

 autumnali matutino similis: et haec erit illa, quae voca- 

 tur aerizusa. Similis est et sardae, imitata et violas. Non 

 minus multae species reliquae, sed omnes in vitio caeru- 

 leae, aut crystallo similes, aut myxis. Item terebinthi- 

 zusa, improprio (ut arbitror ) cognomine, velut e mul- 



